**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. március 22-i ülésére)

**TÁRGY: BESZÁMOLÓ A PETŐFI SÁNDOR VÁROSI KÖNYVTÁR SZAKMAI TEVÉKENYSÉGÉRŐL**

Kiskőrös Város Képviselő-testülete a 125/2022. számú határozatával elfogadta a Képviselő-testület 2023. évi munkatervét. A munkaterv III. rész 3. pontjában szerepel a *„Beszámoló a Petőfi Sándor Városi Könyvtár tevékenységéről”* szóló napirendi pont.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 65. § (2a) bekezdése alapján:

*„A települési könyvtár az éves szakmai munkatervét és az éves szakmai beszámolóját − megőrzés és hozzáférhetővé tétel, valamint a könyvtári intézet részére történő digitális továbbítás céljából − a fenntartó általi elfogadást követően 15 napon belül megküldi a vármegyei hatókörű városi könyvtár részére.”*

Fentieknek megfelelően a Petőfi Sándor Városi Könyvtár megbízott intézményvezetője Szabados Anna elkészítette a határozat-tervezet mellékletét képező beszámolót és munkatervet. A beszámolóban az igazgató bemutatja a könyvtár 2022. évi szakmai tevékenységét és működésének feltételeit. A munkatervben pedig a 2023. évi programokat, rendezvényeket.

A fentiek alapján javaslom, hogy a Képviselő-testület a Petőfi Sándor Városi Könyvtár beszámolóját és munkatervét a határozat-tervezet mellékletében foglaltak szerint fogadja el.

**Kiskőrös, 2023. március 13.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület a Petőfi Sándor Városi Könyvtár szakmai tevékenységéről és működésének feltételeiről szóló beszámolóját, valamint munkatervét a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal